CELEX: 62019TN0631
Language: fi
Date: 2019-09-21 00:00:00
Title: asia T-631/19: Kanne 21.9.2019 – BNetzA v. ACER

11.11.2019   
            
            
               FI
            
            
               Euroopan unionin virallinen lehti
            
            
               C 383/69
            
         
      Kanne 21.9.2019 – BNetzA v. ACER
      (asia T-631/19)
      (2019/C 383/78)
      Oikeudenkäyntikieli: saksa
      
         Asianosaiset
      
      
         Kantaja: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (edustajat: asianajajat H. Haller, T. Heitling, L. Reiser, N. Gremminger ja V. Vacha)
      
         Vastaaja: Euroopan unionin energia-alan sääntelyviranomaisten yhteistyövirasto (ACER)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 21.2.2019 tekemän päätöksen nro 2/2019 alla mainitut säännökset sekä mainittuun päätökseen liittyvän vastaajan valituslautakunnan päätöksen nro A-003-2019:
                  
                              i)
                           
                           
                              liitteessä I olevan 5 artiklan 5–9 kohta
                           
                        
                              ii)
                           
                           
                              liitteessä I olevan 10 artiklan 4 kohdassa olevan virkkeen toinen osa ja samassa liitteessä olevan 10 artiklan 5 kohta
                           
                        
                              iii)
                           
                           
                              liitteessä I olevan 16 artiklan 2 kohdan toinen virke ja samassa liitteessä olevan 16 artiklan 3 kohdan d alakohdan vii) alakohta
                           
                        
                              iv)
                           
                           
                              liitteessä II olevan 5 artiklan 5–9 kohta
                           
                        
                              v)
                           
                           
                              liitteessä II olevan 17 artiklan 3 kohdan d alakohdan vii) alakohta
                           
                        
                              vi)
                           
                           
                              liitteessä I ja II olevat kaikki säännökset, joissa viitataan nimenomaisesti edellä i)–iv) kohdissa mainittuihin säännöksiin
                           
                        
            
                  —
               
               
                  toissijaisesti kumoamaan kokonaisuudessaan vastaajan 21.2.2019 tekemän päätöksen nro 2/2019 sekä mainittuun päätökseen liittyvän vastaajan valituslautakunnan päätöksen nro A-003-2019
               
            
                  —
               
               
                  velvoittamaan vastaajan kumoamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin:
      
                  1)
               
               
                  Ensimmäinen kanneperuste, joka perustuu riidanalaisen päätöksen muodolliseen lainvastaisuuteen.
                  ACERin tekemä riidanalainen päätös on muodollisesti lainvastainen, koska ACER on kyseistä päätöstä tehdessään ylittänyt toimivaltansa.
               
            
                  2)
               
               
                  Toinen kanneperuste, joka perustuu Euroopan parlamentin ja neuvoston asetuksen (EU) 2019/943 (1) rikkomiseen.
                  
                              —
                           
                           
                              ACERilla ei ole toimivaltaa luoda järjestelmää, jolla voidaan jättää sisäisen verkon osia huomiotta esivalinnassa
                           
                        
                              —
                           
                           
                              ACER on päätöksessään (i) märitellyt kriittiset verkkoelementit, (ii) säätänyt tehonjakautumiskertoimen (PDTF) arvon erilaisesta soveltamisesta sisäisen verkon osiin ja alueiden välisen verkon osiin ja (iii) ottanut käyttöön tehokkuuskriteerin sisäisen verkon osille. Tällä rikotaan asetuksen (EU) N:o 2019/943 16 artiklan 4 ja 8 kohtaa.
                           
                        
                              —
                           
                           
                              ACER on säätänyt riidanalaisessa päätöksessä, että tarjousalueiden laatiminen on arvioitava uudelleen erityisen toimintatavan mukaisesti ja täsmällisessä määräajassa. Tällä rikotaan asetusta (EU) 2019/943.
                           
                        
                              —
                           
                           
                              Verkonhaltijoiden on tosiasiassa ylläpidettävä vähintään 100 prosentin vaihtokapasiteettia sisäisen verkkonsa osissa, ja vielä enemmän rajat ylittävässä kaupassa. Tällä rikotaan asetusta (EU) 2019/943.
                           
                        
                              —
                           
                           
                              ACER haluaa pitkällä aikavälillä jättää laskelmien ulkopuolelle sisäiset johdot, joiden tehonjakautumiskertoimen (PDTF) arvo on alle 10 prosenttia. Tällä rikotaan asetusta (EU) 2019/943.
                           
                        
                              —
                           
                           
                              Tehokkuuskriteerin käyttöönotto johtaa asetuksen (EU) 2019/943 15 artiklan 2 kohdassa olevan siirtymäsäännöksen kiertämiseen.
                           
                        
                              —
                           
                           
                              ACERin päätöksellä rikotaan asetuksen (EU) 2019/943 14 artiklan 5 kohtaa, koska päätöksessä ei oteta huomion uusia investointeja verkon infrastruktuuriin.
                           
                        
                              —
                           
                           
                              ACER edellyttää korjaavien toimenpiteiden laajamittaista käyttöä. Tällä rikotaan asetuksen (EU) 2019/943 säännöksiä.
                           
                        
                              —
                           
                           
                              ACER kiertää asetuksessa (EU) 2019/943 olevia säännöksiä, jotka koskevat tarjousalueiden uutta laatimista.
                           
                        
                              —
                           
                           
                              ACER myöntää itselleen toimivallan järjestää uudelleen tarjousalueita ja rikkoo näin asetuksen (EU) 2019/943 14 artiklan 3, 6, 7 ja 8 kohtaa ja 15 artiklan 5 ja 7 kohtaa.
                           
                        
            
                  3)
               
               
                  Kolmas kanneperuste, joka perustuu komission asetuksen (EU) 2015/1222 (2) rikkomiseen.
                  
                              —
                           
                           
                              ACERin käyttöön ottamalla tehokkuuskriteerillä velvoitetaan tosiasiassa jäsenvaltiot laatimaan tarjousalueet uudestaan. Tämä on vastoin asetuksen (EU) 2019/1222 vaatimuksia.
                           
                        
                              —
                           
                           
                              ACER edellyttää korjaavien toimenpiteiden laajamittaista käyttöä. Tämä on vastoin asetuksen (EU) 2019/1222 vaatimuksia.
                           
                        
            
                  4)
               
               
                  Neljäs kanneperuste, joka suhteellisuusperiaatteen loukkaamiseen.
                  ACERin päätös on suhteellisuusperiaatteen vastainen, koska se on omiaan loukkaamaan asetuksen (EU) 2015/1222 tavoitteita.
               
            
                  5)
               
               
                  Viides kanneperuste, joka perustuu syrjintäkiellon loukkaamiseen.
                  Kriittisten verkkoelementtien määrittämisestä ja kiertovirtojen poistamiseksi toteutettavien korjaavien toimenpiteiden ennenaikaisesta toteuttamisesta aiheutuu kansalaisuuteen perustuvaa epäsuoraa syrjintää.
               
            
         (1)  Sähkön sisämarkkinoista 5.6.2019 annettu Euroopan parlamentin ja neuvoston asetus (EU) 2019/943 (EUVL 2019, L 158, s. 54).
      
         (2)  Kapasiteetin jakamista ja ylikuormituksen hallintaa koskevien suuntaviivojen vahvistamisesta 24.7.2015 annettu komission asetus (EU) 2015/1222 (EUVL 2015, L 197, s. 24).